b'\n_START_ARTICLE_\nJaak Juske\n_START_SECTION_\nKandideerimine valitavatesse kogudesse\n_START_PARAGRAPH_\nJaak Juske on kandideerinud Elva linna volikokku 1996. (sai 25 h\xc3\xa4\xc3\xa4lt) ja 1999. aastal (8 h\xc3\xa4\xc3\xa4lt) ning Tallinna volikokku 2002. (12 h\xc3\xa4\xc3\xa4lt), 2005. (22 h\xc3\xa4\xc3\xa4lt), 2009. aastal (227 h\xc3\xa4\xc3\xa4lt) ja 2013. aastal (458 h\xc3\xa4\xc3\xa4lt)._NEWLINE_Jaak Juske on kandideerinud Riigikokku M\xc3\xb5\xc3\xb5dukate nimekirjas 1999. aasta Riigikogu valimistel saades 47 h\xc3\xa4\xc3\xa4lt ja 2003. aasta Riigikogu valimistel saades 26 h\xc3\xa4\xc3\xa4lt. 2007. aasta Riigikogu valimistel kandideeris ta Sotsiaaldemokraatliku Erakonna nimekirjas saades 124 h\xc3\xa4\xc3\xa4lt. 2011. aasta Riigikogu valimistel sai ta 123 h\xc3\xa4\xc3\xa4lt. 2015. aasta Riigikogu valimistel sai ta 476 h\xc3\xa4\xc3\xa4lt. 2019. aasta m\xc3\xa4rtsivalimistel kogus Juske 672 h\xc3\xa4\xc3\xa4lt ning sai p\xc3\xa4rast Sven Mikseri lahkumist Euroopa Parlamenti sama aasta juunikuus Riigikogu liikmeks._NEWLINE_2009. aasta kohaliku omavalitsuse volikogude valimistel kandideeris ta Tallinna 8. valimisringkonnas ja sai 227 h\xc3\xa4\xc3\xa4lt, kuid ei osutunud valituks. Ta p\xc3\xa4\xc3\xa4ses siiski volikokku, sest \xc3\xbclelinnalises nimekirjas temast eespool asunud Eiki Nestor ja Hannes Rumm ei saanud Riigikogu liikmetena samaaegselt volikogu liikmed olla. Samal ajal valiti Juske ka esimest korda P\xc3\xb5hja-Tallinna halduskogu liikmeks._NEWLINE_2013. aasta kohaliku omavalitsuse valimistel osutus Juske 458 h\xc3\xa4\xc3\xa4lega P\xc3\xb5hja-Tallinna ringkonnast linnavolikokku valituks._NEWLINE_2017. aasta Tallinna linnavolikogu valimistel valiti ta 1271 h\xc3\xa4\xc3\xa4lega P\xc3\xb5hja-Tallinnast ringkonnamandaadiga volikogu liikmeks.\n_START_SECTION_\nTegevus Tallinna Linnavolikogus\n_START_PARAGRAPH_\nLinnavolikogu liikmena on Juske p\xc3\xb6\xc3\xb6ranud eelk\xc3\xb5ige t\xc3\xa4helepanu korruptsioonile linnas\xc3\xbcsteemis, samuti lasteaedade rahastamise ja linna ajaloop\xc3\xa4randi j\xc3\xa4\xc3\xa4dvustamisega seotud k\xc3\xbcsimustele._NEWLINE_2009. aasta s\xc3\xbcgiseni oli Jaak Juske \xc3\xbcks Tallinna opositsiooni juhte, kes kritiseeris teravalt tollast v\xc3\xb5imuparteid, Keskerakonda. Kahel korral kaebas linnav\xc3\xb5im ja Keskerakond ta tehtud kriitika p\xc3\xa4rast kohtusse, Juske j\xc3\xa4i aga m\xc3\xb5lemal korral kohtus \xc3\xb5igeks. Jusket on s\xc3\xbc\xc3\xbcdistatud, et p\xc3\xa4rast koalitsiooni moodustamist Sotsiaaldemokraatliku Erakonna ja Keskerakonna vahel Tallinnas 2009. aasta novembris, ei p\xc3\xb6\xc3\xb6ranud ta enam Keskerakonna juhtimisvigadele senise teravusega t\xc3\xa4helepanu._NEWLINE_9. septembril 2010 esitas Sotsiaaldemokraatliku Erakonna Tallinna piirkonna juhatus Tallinna Linnavolikogu aseesimehe kandidaadiks Sotsiaaldemokraatliku Erakonna juhatuse poolt sellelt ametikohalt tagasi kutsutud Katrin Saksa asemel Jaak Juske._NEWLINE_23. septembril 2010 valiti Juske Tallinna Linnavolikogu Sotsiaaldemokraatliku Erakonna fraktsiooni esimeheks. Pressiteates kinnitas Juske, et sotsiaaldemokraatlike v\xc3\xa4\xc3\xa4rtuste kaitsmise t\xc3\xa4htsust linnavolikogus. "Fraktsioon alustas mullu oma t\xc3\xb6\xc3\xb6d ettepanekuga muuta volikogu t\xc3\xb6\xc3\xb6 avatumaks. Nii kaasati esimest korda volikogu komisjonide t\xc3\xb6\xc3\xb6sse aktiivsete kodanike\xc3\xbchenduste esindajad."_NEWLINE_J\xc3\xa4rgnenud volikogu istungil valiti ta ametist lahkunud Katrin Saksa asemel 41 poolt- ja 10 vastuh\xc3\xa4\xc3\xa4lega Tallinna Linnavolikogu aseesimeheks. Tema h\xc3\xbcvituse suuruseks sellel ametikohal kinnitati 55 protsenti 23 870 kroonisest palgaastmest  (eelk\xc3\xa4ijal 26 040 krooni, seega v\xc3\xa4henes h\xc3\xbcvitis eelk\xc3\xa4ijaga v\xc3\xb5rreldes 8,3%) kuus. P\xc3\xa4rast ametisse valimist t\xc3\xb5i Juske v\xc3\xa4lja linna jaoks l\xc3\xa4hiaja k\xc3\xb5ige olulisemad \xc3\xbclesanded: "T\xc3\xa4na on aga eriti oluline tagada h\xc3\xa4tta sattunud inimeste toimetulek, sest t\xc3\xb6\xc3\xb6tuid on Tallinnas j\xc3\xa4tkuvalt \xc3\xbcle 20 000. Meie ettepanekul on linn juba rakendanud uusi abimeetmeid lastega perede aitamiseks. L\xc3\xa4hikuudel asub linnavolikogu aga arutama uut sotsiaalset abipaketti."._NEWLINE_Tallinna Linnavolikogu liikmena on Jaak Juske seisnud lasteaedade j\xc3\xa4tkusuutliku rahastamise eest. Ta tegi ettepaneku linnavolikogu revisjonikomisjonile uurida v\xc3\xb5imalikke korruptsioonijuhtumeid. Juske on pakkunud v\xc3\xa4lja idee taastada Tallinna vanim supelrand Russalka juures. Tema ettepanekul asutati 2012. aasta l\xc3\xb5pus Tallinna kauaaegseima linnapea Anton Uessoni nimeline stipendium. Ka pakkus Juske v\xc3\xa4lja idee anda m\xc3\xb5nele t\xc3\xa4navale v\xc3\xb5i v\xc3\xa4ljakule Tallinna esimese eestlasest linnapea auks Lenderi nimi. Linnavalitsus on toetanud Juske plaani paigaldada 2018. aastaks m\xc3\xa4lestusm\xc3\xa4rk Voldemar ja Elfriede Lenderile.\n_START_SECTION_\nIsiklikku\n_START_PARAGRAPH_\nTema isa oli kunstiteadlane Ants Juske ja ta ema on ps\xc3\xbchholoog Mare V\xc3\xa4li._NEWLINE_Jaak Juske on abielus Kristi Juskega. Tal on neli last: Josef (2000), Brita (2004), Emma (2007) ja Mirtel (2015).'